

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Súkromná základná škola, Dneperská 1, Košice |
| 1. Názov projektu | **Nielen doučovanie ale „daco vecej“** |
| 1. Kód projektu ITMS2014+ | 312011R043 |
| 1. Názov pedagogického klubu | **Pedagogický klub učiteľov slovenského jazyka** |
| 1. Dátum stretnutia pedagogického klubu | 16.11.2020 |
| 1. Miesto stretnutia pedagogického klubu | Zborovňa II. stupňa |
| 1. Meno koordinátora pedagogického klubu | Mgr. Jana Gičová |
| 1. Odkaz na webové sídlo zverejnenej správy | www.dneperska.sk/szsprojekt2019 |

|  |
| --- |
| 1. **Manažérske zhrnutie:**   **Anotácia:**  Cieľom zasadnutia klubu je zhodnotiť prácu s hlavnou myšlienkou, témou, postavami a dejom pomocou interaktívnych hier a skladačiek na hodinách literatúry na I. a II. stupni základnej školy.  **Kľúčové slová: obsah,** námet, motív a hlavná myšlienka literárneho diela, hlavná a vedľajšia postava, didaktická hra |
| 1. **Hlavné body, témy stretnutia, zhrnutie priebehu stretnutia:** 2. Obsah literárneho diela 3. Posolstvo autora 4. Postavy a dej literárneho diela   Téma stretnutia: Štruktúra diela  V súvislosti s ďalšou témou stretnutia klubu slovenského jazyka a literatúry sa členky klubu v úvode stretnutia zaoberali pojmom štruktúra literárneho diela. Vo vzájomne prepojenom zväzku ju tvorí obsah a forma. Nezabudli zdôrazniť, že žiaci vybraných ročníkov spoznávajú literárne diela práve prostredníctvom obsahu, ten je pre nich dôležitý, určujúci.  Rovnako dôležitým je aj téma literárneho diela – námet, motív. Žiaci na hodinách literatúry hľadajú odpoveď na otázku – o čom je literárne dielo. V tejto súvislosti dokážu vyhľadať aj hlavnú myšlienku – ideu literárneho diela. Tá obsahuje posolstvo alebo odkaz autora, ako on zhodnotil tému spracovanú v literárnom diele.  Okrem toho si členky klubu odovzdávali skúsenosti z hodín literatúry, na ktorých žiaci vybraných ročníkov dokázali pracovať s dejom literárneho diela, najmä ako dokázali zachytiť usporiadanie udalostí z hľadiska času, príčiny a priestoru. A rovnako dôležitá je v tejto súvislosti aj práca s postavou, s hlavnou alebo s vedľajšími.  Členky klubu sa zhodli na základe svojich pedagogických skúseností, že všetky spomínané zložky tvoriace štruktúru literárneho diela si môžu žiaci upevniť, pojmovo precvičiť a zafixovať aj prostredníctvom didaktických hier, ktoré v žiakoch podporujú tvorivosť, samostatnosť a komunikáciu. Jednoznačne sa zhodli, že súčasný moderný trend v didaktike podporuje hry a vníma ich ako pozitívnu formu práce. |
| 1. **Závery a odporúčania:**   V závere stretnutia klubu slovenského jazyka a literatúry sa jeho členky zhodli, že ak učiteľ z hľadiska štruktúry hodiny vhodne zaradí aj didaktickú hru ako metódu, vyučovacia hodina sa môže stať kvalitnejšou, prirodzenejšou a pre samotných žiakov aj príťažlivejšou. Okrem pojmov, ktoré si takouto formou precvičujú a upevňujú, žiaci musia pohotovo reagovať. A v súvislosti s tým učiteľ formuje aj ich postoj k vytrvalosti, sebaovládaniu a vytvára v žiakoch pocit istoty a viery vo vlastné sily a schopnosti. |

|  |  |
| --- | --- |
| 1. Vypracoval (meno, priezvisko) | Mgr. Jana Gičová |
| 1. Dátum | 16.11.2020 |
| 1. Podpis |  |
| 1. Schválil (meno, priezvisko) | RNDr. Miriam Melišová-Čugová |
| 1. Dátum | 30.11.2020 |
| 1. Podpis |  |